Servicefart

Servicefart er normal seilingsfart for et skip. Servicefart er den farten skipet regelmessig holder ved normal lastemengde og værforhold. Skipets fart er ofte målt i knop, som er et mål på hvor mange nautiske mil skipet beveger seg i løpet av en time.

Toppfart er den høyeste farten skipet har oppnådd, og er forskjellig fra servicefarten. Skipets fart kan bli påvirket av flere faktorer, som for eksempel vær. De fleste skip holder ikke toppfarten sin i urolig sjø. Hvordan skipet er trimmet, altså hvor dypt fronten av skipet ligger i forhold til akter-dybden av skipet kan også påvirke motstanden i vannet. Desto mindre motstanden er, desto lettere bryter skipet seg fremover, som påvirker farten. Det er individuelt om skip har minst motstand dersom de er trimmet forover (fronten ligger lavere enn akter) eller bakover (akter ligger lavere enn fronten). Flere faktorer kan også spille inn, som tyngde av lasten, vektfordeling, motorkraft m.m.

Referanser 

Skipsterminologi